section_heading: Trajanje trudnoće
paragraph_text: mini|200px|Dijete u 13. tjednu trudnoće Normalna trudnoća uglavnom traje deset lunarnih mjeseci ili devet kalendarskih mjeseci, odnosno 40 tjedana ili 280 dana iako se normalnom trudnoćom smatra svaka trudnoća koja traje od 38 do 42 tjedna. Ako trudnoća završi prije 28 tjedana, taj se prekid naziva pobačaj jer plod nije sposoban za život izvan maternice. Porođaj je dovršetak trudnoće poslije 28 tjedana. Porođaj između 28. i 38. tjedna trudnoće naziva se prijevremenim porođajem.<br>Prema vremenu kada se dogodi, porođaj može biti prijevremeni, na vrijeme i kasniji, a novorođenče nedoneseno (nedonošće ili prematurus), doneseno (maturus) ili preneseno (postmaturus). Prema pedijatrijskim parametrimanedonošče je svako novorođenče tjelesne mase manje od 2500 grama.